cyanic-selkie/wikianc huggingface dataset:
শাহজাদপুর সরকারি কলেজ
ইতিহাস
সাহিত্য ও সংস্কৃতি সমৃদ্ধ শাহজাদপুর অঞ্চলটি প্রাতিষ্ঠানিক শিক্ষা ব্যবস্থায় ছিল অবহেলিত ও উপেক্ষিত। এ অবস্থা নিরসনের পক্ষে ১৯৬৪ সালে এ অঞ্চলে শিক্ষার দ্যুতি ছড়ানোর মহান ব্রত নিয়ে প্রতিষ্ঠা করা হয় শাহজাদপুর কলেজ। প্রতিষ্ঠালগ্ন থেকেই কলেজটি রাজশাহী শিক্ষাবোর্ড একাধিকবার মেধা তালিকায় প্রথম স্থান, দ্বিতীয় স্থানসহ বিভিন্ন মেধাস্থানে গেৌরব অর্জন করেছে। এরই ধারাবাহিকতায় পরর্বতীতে মাননীয় সরকার নভেম্বর ১৯৮৪ সালে ঐতিহ্যবাহী শাহজাদপুর কলেজ কে জাতীয়করণ করেন। বর্তমানে শাহজাদপুর সরকারি কলেজ এ অঞ্চলে শিক্ষার দ্যুতি ছড়িয়ে গণপ্রজাতন্ত্রী বাংলাদেশ সরকারের ডিজিটাল বাংলাদেশ গড়ার অঙ্গীকার বাস্তবায়নে বদ্ধ পরিকর।
প্রতিষ্ঠা
সাহিত্য ও সংস্কৃতি সমৃদ্ধ শাহজাদপুর অঞ্চলটি প্রাতিষ্ঠানিক শিক্ষা ব্যবস্থায় ছিল অবহেলিত ও উপেক্ষিত। এ অবস্থা নিরসনের লক্ষে ১৯৬৪ সালে এ অঞ্চলে শিক্ষার দ্যুতি ছড়ানোর মহান ব্রত নিয়ে প্রতিষ্ঠা করা হয় শাহজাদপুর কলেজ। প্রতিষ্ঠালগ্ন থেকেই কলেজটি রাজশাহী শিক্ষাবোর্ডে একাধিকবার মেধা তালিকায় প্রথম স্থান, দ্বিতয়ি স্থান সহ বিভিন্ন মেধাস্থানের গৌরব অর্জন করেছে। এরই ধারাবাহিকতায় পরবর্তীতে মাননীয় সরকার নভেম্বর, ১৯৮৪ সালে ঐতিহ্যবাহী শাহজাদপুর কলেজ কে জাতীয়করণ করেন। বর্তমানে শাহজাদপুর সরকারি কলেজ এ অঞ্চলে শিক্ষার দ্যুতি ছড়িয়ে গণপ্রজাতন্ত্রী বাংলাদেশ সরকারের ‘ডিজিটাল বাংলাদেশ গড়ার অঙ্গীকার বাস্তবায়নে বদ্ধ পরিকর। এ বছর ৬টি বিষয়ে অনার্স কোর্স চালু হয়েছে। ফলে শাহজাদপুর ও এর আশেপাশে ১২টি উপজেলার মেধাবী ও দরিদ্র শিক্ষার্থীদের অল্প খরচে ও সহজে উচ্চ শিক্ষা গ্রহণে সুযোগ তৈরি হয়েছে। উপজেলাগুলি হলো শাহজাদপুর, উল্লাপাড়া, তাড়াশ, রায়গঞ্জ, চৌহালী, বেলকুচি, বেড়া, সুজানগর, সাথিয়া, ফরিদপুর, ভাঙ্গুড়া, চাটমোহর। বিগত দিনে এ এলাকার ছাত্র/ছাত্রীদের অনার্স কোর্সে ভর্তি ছিল সোনার হরিণ। তাদের সেই সোনার হরিণ এখন হাতের মুঠোয় এসেছে। এতে এলাকার উচ্চ শিক্ষা বঞ্চিতরা এ সুযোগ পেয়ে উল্লসিত হয়ে পরেছে। সেই সাথে অভিভাবকদের মধ্যে স্বস্তি ফিরে এসেছে। কলেজ সুত্রে জানা যায় ২০১২ সালে এ কলেজে শুধু মাত্র বাংলা বিষয় চালু হয়। এ পর ২০১৩ সালে রাষ্ট্র বিজ্ঞান, অর্থনীতি ও ইতিহাস এ ৩টি বিষয় চালু হয়। চলতি ২০১৪ সালে হিসাব বিজ্ঞান ও ব্যবস্থাপনা বিষয় চালুর সকল প্রক্রিয়া সম্পূর্ণ হয়েছে। ইতি মধ্যেই জাতীয় বিশ্ববিদালয়ের মনোনিত রাজশাহী বিশ্ববিদ্যালয়ের হিসাব বিজ্ঞান বিভাগের অধ্যপক সুভাষ চন্দ্র শীল ও ব্যবস্থাপনা বিভাগের প্রফেসার মোঃ নুরুল্লাহ ভিজিলেন্স টিম হিসাবে শাহজাদপুর সরকারী কলেজ পরিদর্শন করে এ দুটি বিষয় খোলার জন্য সন্তোষ প্রকাশ করেছেন। ফলে এ দুটি বিষয় এ বছর এ কলেজে চালু হতে আর কোন বাধা নেই। তাই কলেজ কর্তৃপক্ষ জানিয়েছেন এ বছর থেকেই এ ২টি বিষয়ে ছাত্র ভর্তি সম্ভব হবে। ২০১৫ সালে এ কলেজে ইংরেজি, ইসলামের ইতিহাস, উদ্ভিদ বিজ্ঞান ও প্রাণী বিজ্ঞান বিষয় খোলা হবে বলে কলেজ কর্তৃপক্ষ জানিয়েছেন।
অর্জন
২০০৬ সালে বি.এস-সি (পাস) কোর্সে জাতীয় বিশ্ববিদ্যালয়ের সম্মিলিত মেধা তালিকায় ৫ম স্থান। মেয়েদের মধ্যে মেধা তালিকায় ১ম স্থান এবং গণিত বিষয়ে সর্বোচ্চ ৮৯% নম্বর প্রাপ্তির গেৌরব অর্জন করে।
দার্জিলিং জেলা
থাম্ব|250px|দার্জিলিং পাহাড় থাম্ব|250px|কার্সিয়াং রেল স্টেশন থাম্ব|250px|সুকিয়াপোখরি তিন রাস্তার মোড় থাম্ব|250px|মিরিক শহর ও [[সুমেন্দু হ্রদ]] থাম্ব|250px|সোনাদায় পাহাড়ি মন্দির থাম্ব|250px|তিস্তা-রঙ্গিত সংযোগস্থল দার্জিলিং জেলা (दार्जीलिङ जिल्ला) হলো ভারতের পশ্চিমবঙ্গ রাজ্যের জলপাইগুড়ি বিভাগের একটি জেলা। এটি রাজ্যের উত্তর অংশে অবস্থিত। দার্জিলিং জেলা মনোরম শৈলশহর ও দার্জিলিং চায়ের জন্য বিখ্যাত। দার্জিলিং এই জেলার সদর শহর। কালিম্পং, কার্শিয়ং ও শিলিগুড়ি হল এই জেলার অপর তিন প্রধান শহর। এই জেলার অপর গুরুত্বপূর্ণ শহর মিরিক একটি বিখ্যাত পর্যটনকেন্দ্র।
ভৌগোলিকভাবে এই জেলা দুটি অঞ্চলে বিভক্ত - পার্বত্য অঞ্চল ও সমতল। এই জেলার গোটা পার্বত্য অঞ্চলটি বর্তমানে গোর্খাল্যান্ড আঞ্চলিক প্রশাসন নামে পশ্চিমবঙ্গ সরকারের অধীনস্থ এক আধা-স্বায়ত্তশাসন সংস্থার এক্তিয়ারভুক্ত। এই এলাকা দার্জিলিং, কালিম্পং ও কার্শিয়ং মহকুমায় বিভক্ত। দার্জিলিং হিমালয়ের পাদদেশে অবস্থিত সমভূমিতে শিলিগুড়ি মহকুমা অবস্থিত। এই সমভূমি তরাই নামেও পরিচিত। এই জেলার উত্তরে সিকিম রাজ্য, দক্ষিণে বিহার রাজ্যের কিশানগঞ্জ জেলা, পূর্বে জলপাইগুড়ি জেলা ও পশ্চিমে নেপাল। ২০১১ সালের হিসেব অনুসারে, দক্ষিণ দিনাজপুর জেলার পরেই এই জেলা পশ্চিমবঙ্গের দ্বিতীয় সর্বনিম্ন জনসংখ্যা-বহুল জেলা। কিন্তু পরবর্তীতে এই জেলা থেকে কালিম্পং জেলা গঠনকালে বর্তমান দার্জিলিং জেলার জনসংখ্যা ২৩টি জেলার মধ্যে ২০তম৷ আয়তনের ভিত্তিতে জেলাটির স্থান ১৯তম৷ দার্জিলিংয়ের ডালিংসে অল্প পরিমাণে হেমাটাইট লোহা পাওয়া যায়।
নামকরণ
দার্জিলিং শব্দটি এসেছে সংস্কৃত ভাষার শব্দ "দুর্জয় লিঙ্গ" থেকে। এর অর্থ " অদম্য ক্ষমতার অধিকারী শিব, যে হিমালয় শাসন করে"।
প্রশাসনিক বিভাগ
thumb|দার্জিলিং জেলার মহকুমা
নদনদী
দার্জিলিংয়ের উল্লেখযোগ্য নদ-নদী হলো:
হুসেনি ব্রাহ্মণ
হুসেনি ব্রাহ্মণ হল মোহ্যাল সম্প্রদায় যা হিন্দু ও ইসলাম উভয়ের সাথে সংযুক্ত। রাজস্থান, মহারাষ্ট্র, পঞ্জাবে বেশ কিছু হুসেনি ব্রাহ্মণ বাস করেন। পাশাপাশি প্রতিবেশী পাকিস্তানের সিন্ধুপ্রদেশ ও পাঞ্জাবেও রয়েছেন তারা৷ ।
দত্তের সাত পুত্র
হুসেনি ব্রাহ্মণ সম্পর্কে বিভিন্ন কিংবদন্তীর মধ্যে এটিও বর্ণিত হয়েছে যে সন্তানহীন দত্ত ব্যক্তিগতভাবে হুসেন ইবনে আলীর সংগে সাক্ষাৎ করেছিলেন এবং সন্তান লাভের ইচ্ছা প্রকাশ করেছিলেন। তার ইচ্ছার প্রতিক্রিয়ায়, তাকে জানানো হয়েছিল যে তার ভাগ্যতে কোন সন্তান নেই। তাকে জানানো হলো তিনি পুত্রের পিতা হতে পারবেন না, তা জানার পরে তিনি অজ্ঞান হয়ে পড়েন এবং কষ্টে কাঁদতে লাগলেন ও সন্তানের জন্যে আল্লাহর কাছে ইমাম হোসেনকে অনুরোধ করতে বললেন। এ সময়ে ইমাম হোসেন তাকে জানান যে তার পুত্র সন্তান হবে। ঘটনাচক্রে হঠাৎ করে কেউ হুসেনকে প্রশ্ন করে যে, তিনি আল্লাহর ইচ্ছাকে চ্যালেঞ্জ করেছেন। এ কথা শুনে ইমাম দত্তকে বললেন, তার একাধিক সন্তান হবে। ইমাম তাকে সাত সন্তান জন্মের সুসংবাদ দিয়ে ছিলেন। হুসাইন ব্রাহ্মণরা ১৯৪৭ সাল পর্যন্ত লাহোরে বসবাস করতেন এবং এরপরে তারা অন্য জায়গায় স্থানান্তরিত হয়।
অন্যান্য
সুন্নি মুসলমানদের তীর্থস্থানের একটি হল রাজস্থানের আজমীর, যেখানে মঈনউদ্দীন চিশতি বসবাস করতেন এবং শেষকাল অতিবাহিত করেছিলেন, সেখানে আজও এমন একটি শ্রেণী রয়েছে যারা নিজেদেরকে হুসেনী ব্রাহ্মণ বলে ডাকে, যারা হিন্দু না এবং ধর্মীয় মুসলমান না। হুসাইন ব্রাহ্মণরা হিন্দুধর্ম ও ইসলামী ঐতিহ্যের মিশ্রণ অনুশীলন করে থাকে। হিন্দি/উর্দু ভাষাতে একটি জনপ্রিয় ভাষ্য হুসেনী ব্রাহ্মণকে বোঝায়: "ওয়াহ দত্ত সুলতান, হিন্দু কা ধার্ম, মুসালমান কা ঈমান, আধা হিন্দু আধা মুসালমান (ভালো দত্ত সুলতান, হিন্দুর ধর্ম এবং মুসমানের বিশ্বাস, অর্ধ হিন্দু এবং অর্ধ মুসলমান)।
মিকি রুনি
মিকি রুনি (Mickey Rooney; জন্ম: ইয়োসেফ ইউল জুনিয়র, ২৩ সেপ্টেম্বর ১৯২০ - ৬ এপ্রিল ২০১৪) ছিলেন একজন মার্কিন অভিনেতা, কৌতুকাভিনেতা, প্রযোজক ও বেতার ব্যক্তিত্ব। নয় দশকের অধিক কর্মজীবনে তিনি তিন শতাধিক চলচ্চিত্রে অভিনয় করেছেন এবং তিনি নির্বাক চলচ্চিত্র যুগের সর্বশেষ জীবিত তারকাদের একজন।
রুনি ১৯৩৯ থেকে ১৯৪১ সালে বক্স অফিসের শীর্ষ তারকা ছিলেন এবং সেই যুগের সর্বোচ্চ পারিশ্রমিক গ্রহীতাদের একজন ছিলেন। এসময়ে তিনি বেবস ইন দ্য আর্মস (১৯৩৯) এবং দ্য হিউম্যান কমেডি (১৯৪৩) চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। কিন্তু এরপর আর তার কর্মজীবনে এতো সমৃদ্ধি আসে নি। তিনি দ্বিতীয় বিশ্বযুদ্ধে সেনা কর্মকর্তা হিসেবে যোগ দেন এবং দুই বছর মঞ্চ ও বেতার দুই মিলিয়নের অধিক সেনাদের বিনোদন প্রদান করেন এবং যুদ্ধাঞ্চলে তার অভিনয় পরিবেশনার জন্য তাকে ব্রোঞ্জ তারকা প্রদান করা হয়। ১৯৪৫ সালে যুদ্ধ থেকে ফিরে আসার পর তার বয়সের জন্য তিনি অল্প বয়স্ক অভিনেতা হিসেবে কাজ করার মত যোগ্য ছিলেন না আবার প্রাপ্ত বয়স্ক তারকা হিসেবে কাজ করার মত ততটা লম্বা ছিলেন না, ফলে তার মূল চরিত্রে কাজের সুযোগ কমে যেতে থাকে। পরবর্তীকালে তিনি দ্য বোল্ড অ্যান্ড দ্য ব্রেভ (১৯৫৬), ব্রেকফাস্ট অ্যাট টিফানিস (১৯৬১), রিকুয়েম ফর আ হেভিওয়েট (১৯৬২), ইটস আ ম্যাড, ম্যাড, ম্যাড, ম্যাড ওয়ার্ল্ড (১৯৬৩) এবং দ্য ব্ল্যাক স্ট্যালিয়ন (১৯৭৯) চলচ্চিত্রে পার্শ্ব ভূমিকায় অভিনয় করে পুনঃখ্যাতি অর্জন করেন। দ্য বোল্ড অ্যান্ড দ্য ব্রেভ ও দ্য ব্ল্যাক স্ট্যালিয়ন চলচ্চিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে আরও দুটি একাডেমি পুরস্কারের মনোনয়ন লাভ করেন।
১৯৮০-এর দশকের শুরুর দিকে তিনি ব্রডওয়ে মঞ্চে কাজ শুরু করেন এবং সুগার বেবিজ নাটকে কাজ করে আবার খ্যাতনামা তারকা হয়ে ওঠেন। রুনিকে শতাধিক টেলিভিশন নাটক, বিচিত্রানুষ্ঠান, আলাপচারিতা অনুষ্ঠানে দেখা যায়, এবং বিল (১৯৮১)-এ তার কাজের জন্য তিনি একটি এমি পুরস্কার ও গোল্ডেন গ্লোব পুরস্কার অর্জন করেন। ১৯৮৩ সালে তিনি তার পঞ্চাশ বছর চলচ্চিত্রে অবদানের স্বীকৃতি হিসেবে একাডেমি সম্মানসূচক পুরস্কার অর্জন করেন।
অস্ট্রেলিয়া মহিলা ওডিআই ক্রিকেটারদের তালিকা
১৯৭৩ মহিলা ক্রিকেট বিশ্বকাপ, এর পর থেকে ক্রিকইনফো ওয়েবসাইটের অনুসারে ১৪০ মহিলা ক্রিকেটার মহিলাদের আন্তর্জাতিক ক্রিকেটে অস্ট্রেলিয়া ক্রিকেট দলের প্রতিনিধিত্ব করেছে। এই তালিকায় যেসকল খেলোয়াড় একটি হলেও ওডিআই খেলেছে তাদেরকেও অন্তর্ভুক্ত করা হয়েছে এবং তালিকাটি সাজানো হয়েছে তাদের অভিষেকের ক্রম অনুসারে। যদি কোন খেলায় একের অধিক খেলোয়াড় অভিষেক করে থাকে তাহলে তাদেরকে নামের বর্ণানুসারে সাজানো হয়েছে।
বব টেলর
রবার্ট উইলিয়াম টেলর (Bob Taylor; জন্ম: ১৭ জুলাই, ১৯৪১) স্টাফোর্ডশায়ারের স্টোক-অন-ট্রেন্ট এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৭১ থেকে ১৯৮৪ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ারের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। ডানহাতে ব্যাটিংয়ের পাশাপাশি মাঝে-মধ্যে দলের প্রয়োজনে মিডিয়াম বোলিংয়ে পারদর্শীতা দেখিয়েছেন ‘চ্যাট’ ডাকনামে পরিচিত বব টেলর।
১৯৬১ থেকে ১৯৮৪ সাল পর্যন্ত প্রথম-শ্রেণীর ক্রিকেট জীবন চলমান ছিল বব টেলরের। ২৫ ফেব্রুয়ারি, ১৯৭১ তারিখে নিউজিল্যান্ডের বিপক্ষে টেস্ট অভিষেক ঘটে বব টেলরের। সমগ্র খেলোয়াড়ী জীবনে ৫৭ টেস্ট ও ৬৩৯টি প্রথম-শ্রেণীর খেলায় অংশ নিয়ে ১,৪৭৩টি ক্যাচ গ্লাভস বন্দী করেছিলেন। ২,০৬৯টি ডিসমিসাল ঘটিয়ে ক্রিকেটের ইতিহাসের যে-কোন উইকেট-রক্ষকের চেয়ে সেরা অবস্থানে রয়েছেন। তাকে বিশ্বের অন্যতম সেরা মার্জিত উইকেট-রক্ষক হিসেবে গণ্য করা হয়ে থাকে।
সফলতম অ্যাশেজ সফরের শেষ পর্যায়ে ১৯৭১ সালে স্বাগতিক নিউজিল্যান্ডের বিপক্ষে টেস্ট অভিষেক পর্ব সম্পন্ন হয় বব টেলরের। শীর্ষস্তরের উইকেট-রক্ষক হওয়া স্বত্ত্বেও উদীয়মান অ্যালান নটের উইকেট-রক্ষণশৈলী ও ব্যাটিংয়ের কারণে দলে আসা-যাওয়ার পালায় ছিলেন তিনি। তবে, ১৯৭৭ সালে বিশ্ব সিরিজ ক্রিকেটে অ্যালান নট যোগ দিলে টেলর আরও অনেকগুলো টেস্ট খেলায় অংশগ্রহণের সুযোগ পান। ঐ বছরই উইজডেন কর্তৃক অন্যতম বর্ষসেরা ক্রিকেটারের মর্যাদা লাভ করেন বব টেলর।
১৯৭০-এর দশকে ইংল্যান্ডের সেরা উইকেট-রক্ষক ছিলেন তিনি। ১৯৭৮-৭৯ মৌসুমের অ্যাশেজ সিরিজে তিনবার টেস্ট শতক থেকে বঞ্চিত হন। ১৯৮৪ সালে টেস্ট ক্রিকেট থেকে অবসর নিলেও ১৯৮৬ সালে আপদকালীন সময়ের জন্য টেস্ট ক্রিকেটে অংশ নিয়েছিলেন। ১৯৮৮ সালে প্রথম-শ্রেণীর ক্রিকেটকে বিদায় জানান তিনি।
শৈশবকাল
স্টাফোর্ডশায়ারের স্টোক-অন-ট্রেন্ট এলাকায় বব টেলরের জন্ম। শৈশবকালেই ক্রিকেটের দিকে ঝুঁকে পড়েন তিনি। ১২ বছর বয়সে বিদ্যালয়ের অনূর্ধ্ব-১৫ দলের পক্ষে খেলার পূর্বে স্টোক সিটি ফুটবল ক্লাবের নিজ মাঠের কার পার্কে উইকেট রাখতেন। শিক্ষানবীশ হিসেবে পোর্ট ভ্যাল এফ.সি.র পুস্তক রাখলেও তিনি কখনো পেশাদারী পর্যায়ে ফুটবল খেলেননি।
পনেরো বছর বয়সে নর্থ স্টাফস বিগনল এন্ড ক্রিকেট ক্লাবের পক্ষে ও স্টাফোর্ডশায়ারের পক্ষে সাউথ চেশায়ার লীগে খেলেন। অভিষেক খেলায় বেশ তরুণ থাকায় দর্শকদের কাছে বিভ্রান্তির কবলে পড়েন। ১৯৫৮ থেকে ১৯৬০ সাল পর্যন্ত স্টাফোর্ডশায়ারের পক্ষে খেলা চালিয়ে যান। এ সময়েই ডার্বিশায়ারে চলে যান ও ডার্বিশায়ারের দ্বিতীয় একাদশে যোগ দেন।
কাউন্টি ক্রিকেট
সমগ্র খেলোয়াড়ী জীবনে ৬৩৯টি প্রথম-শ্রেণীর খেলায় অংশ নিয়েছিলেন বব টেলর। ১,৪৭৩টি কট ও ১৭৬টি স্ট্যাম্পড নিয়ে সর্বমোট ১,৬৪৯টি ডিসমিসাল ঘটিয়ে অদ্যাবধি প্রথম-শ্রেণীর ক্রিকেটে তার এ অর্জন অনন্য রেকর্ড হিসেবে বিবেচিত হয়ে আসছে। ব্যাট হাতে তিনি মাত্র ১৬.৯২ গড়ে রান তুলেছিলেন। দুইজন খেলোয়াড়ের একজন হিসেবে ১০,০০০ রান সংগ্রহ করলেও প্রথম-শ্রেণীর ক্রিকেটে কোন সেঞ্চুরির সন্ধান পাননি তিনি। অবশ্য এরপর ১৯৮১ সালে শেফিল্ডে ইয়র্কশায়ারের বিপক্ষে ঠিক ১০০ রান করেছিলেন যা তার একমাত্র প্রথম-শ্রেণীর সেঞ্চুরি ছিল। এছাড়াও, বোলার হিসেবে একটি প্রথম-শ্রেণীর উইকেট লাভ করেছিলেন।
১ জুন, ১৯৬০ তারিখে সফরকারী দক্ষিণ আফ্রিকা একাদশের বিপক্ষে প্রথম-শ্রেণীর খেলায় অভিষেক ঘটে বব টেলরের। মাইনর কাউন্টিজ একাদশের সদস্যরূপে তিনি উইকেট-রক্ষক হিসেবে অংশ নেন। খেলায় তিনি ১১ ও শূন্য রান করেন। তবে, স্ট্যাম্পের পিছনে অবস্থান করে কোন ক্যাচ গ্লাভস বন্দী করতে পারেননি। ক্লিফ গ্ল্যাডউইনের বদান্যতায় কাউন্টি চ্যাম্পিয়নশীপে খেলার সুযোগ পান। পরের বছর ৭ জুন তারিখে ডার্বির কাউন্টি গ্রাউন্ডে ডার্বিশায়ারের পক্ষে অভিষেক ঘটে তার। আবারও তিনি শূন্য রান ও আট রান তুলেন। পাশাপাশি ড্র হওয়া খেলায় সাসেক্সের বিপক্ষে দুইটি ক্যাচ তালুবন্দী করেছিলেন। সাসেক্সের কেন সাটল তার প্রথম শিকারে পরিণত হয়েছিলেন। তবে, বেশ কয়েকজন খেলোয়াড় লক্ষ্য করেছিলেন যে তাকে আরও শিখতে হবে; বেশ কয়েকজন বোলার স্ট্যাম্পের পিছনে দণ্ডায়মান থাকা ও ব্যাটের প্রান্ত স্পর্শ করে বল তালুবন্দী না করতে পারার বিষয়টি তুলে ধরেন। তাস্বত্ত্বেও, ১৯৬১ সালের অভিষেক মৌসুমে ১৭ খেলায় অংশ নিয়ে ১১.৩৮ গড়ে রান তুলেন। ব্যক্তিগত সর্বোচ্চ করেন ৪৮; ৪৭ ক্যাচ ও ৬ স্ট্যাম্পড করেন।
পরের বছর ১৯৬০ সালে ২৯ খেলায় অংশ নেন। তার ব্যাটিং তেমন আকর্ষণীয় ছিল না। ১০.৭১ গড়ে ৩০০ রান করেন। সর্বোচ্চ ৪৪ রান সংগ্রহ করেন। তবে, স্ট্যাম্পের পিছনে বেশ নির্ভরযোগ্যতার পরিচয় দেন ও সকলের নজর কাড়েন। ৭৭ ক্যাচ ও তিনটি স্ট্যাম্পিং করেছিলেন তিনি। টেলরের সংগৃহীত ৭৭ ক্যাচ নেয়ার বিষয়টি ডার্বিশায়ারে নতুন রেকর্ডের জন্ম দেয়।
১৯৬৩ মৌসুমে প্রথমবারের মতো অর্ধ-শতক স্পর্শ করেন। তাস্বত্ত্বেও তার ব্যাটিং গড় ১০-এর নিচে ছিল। ৩২টি প্রথম-শ্রেণীর খেলায় অংশ নেন যা তার খেলোয়াড়ী জীবনের এক মৌসুমে সর্বোচ্চ ছিল। এছাড়াও, সর্বমোট ৮১ ক্যাচ নেন যা মৌসুমে তার ব্যক্তিগত সর্বোচ্চ ছিল। তন্মধ্যে হ্যাম্পশায়ারের বিপক্ষে খেলায় দশ উইকেটের সবগুলোই তার গ্লাভসে ধরা পড়ে।
১৯৬৪ সালে মৌসুমের মাঝামাঝি সময়ে বব টেলরের গোড়ালীতে আঘাতের কারণে ব্যাঘাতের কারণ হয়ে দাঁড়ায়। তবে, এ আঘাতটি ফুটবল খেলায় হয়েছিল। চলন্ত সিঁড়ি থেকে পড়ে গিয়ে এ আঘাত পেয়েছিলেন বলে তিনি জানান। উইজডেনের মতে, এ ঘটনায় তিনি শারীরিক সুস্থতায় দিকে মনোনিবেশ ঘটান। তবে, এ মৌসুমেই নিজস্ব দ্বিতীয় অর্ধ-শতক ও ৫৮ ক্যাচ নিয়েছিলেন। তাস্বত্ত্বেও, আরও দক্ষ ব্যাটসম্যান হিসেবে স্বীকৃত লরি জনসনকে তার স্থলাভিষিক্ত করা হয়। তবে, উইজডেনের সাথে বেশ কয়েকজন লেখক তার পুণঃঅন্তর্ভুক্তির বিষয়টি লেখনি আকারে তুলে ধরেন। বব টেলরের উইকেট-রক্ষণের সক্ষমতায় দলে তার অন্তর্ভুক্তি নিশ্চিত হয়। ১৯৬৬ সালে খেলোয়াড়ী জীবনের সেরা ৭১৯ রান করলেও ব্যাটিংয়ের দূর্বলতা লক্ষ্য করা যায়। এবার তিনি কোন অর্ধ-শতকের সন্ধান পাননি।
১৯৬৭ সালে আবারও আঘাতের কবলে পড়েন। বল তার চোখে আঘাত হানলে তিন সপ্তাহ মাঠের বাইরে অবস্থান করতে বাধ্য হন। এবার তিনি ২৩ খেলায় অংশ নিয়ে ৬৩ ক্যাচ নিয়েছিলেন এবং ১৮.৪১ গড়ে মাত্র ৪৪২ রান তুলেন।
পরবর্তী দুই মৌসুমে কাউন্টি চ্যাম্পিয়নশীপের খেলায় বব টেলরের কিছুটা উত্তরণ পরিলক্ষিত হয়। ১৯৬৮ সালে একটি অর্ধ-শতক ও ১৯৬৯ সালে ব্যক্তিগত সর্বোচ্চ ৬৫ রান তুলেন। ১৯৬৯ সালে লিস্ট এ ক্রিকেটে বড় ধরনের ব্যক্তিগত পরিবর্তন আনেন তিনি। ঐ বছরে ১৯ খেলায় অংশ নিলেও পূর্ববর্তী ছয় মৌসুমে মাত্র সাতটি করে খেলায় অংশ নিয়েছিলেন। স্ট্যাম্পের পিছনে অবস্থান করে মাত্র ১৮০ রান তুলতে সক্ষম হন যা তার বাকী খেলোয়াড়ী জীবনের সর্বোচ্চ ছিল।
সিলন গমন
১৯৬৯ সালের শীতকালে মেরিলেবোন ক্রিকেট ক্লাবের সদস্যরূপে শ্রীলঙ্কা সফরে যান। একটিমাত্র খেলায় অংশ নিয়েছিলেন বব টেলর। ২০ ফেব্রুয়ারি, ১৯৭০ তারিখে কলম্বোয় অনুষ্ঠিত খেলায় সিলনের বিপক্ষে ৭ ও অপরাজিত ১৯ রানের ইনিংস খেলেন। এছাড়াও, স্ট্যাম্পের পিছনে থেকে অনূঢ়া তেনেকুনকে স্ট্যাম্পড করেছিলেন। খেলায় এমসিসি দল জয়লাভ করেছিল।
১৯৭০ সালে কাউন্টি ক্রিকেটে বেশ ভালো করেন তিনি। লিস্ট এ ক্রিকেটে স্ট্যাম্পের পিছনে অবস্থান করে ২১ ও চ্যাম্পিয়নশীপের খেলায় ৫১ ক্যাচ নেন। এছাড়াও, ১১ স্ট্যাম্পিং করে নিজস্ব সেরা অর্জন লাভ করেন। শীতকালে অস্ট্রেলিয়া সফরের জন্য এমসিসি দলের সাথে যান। চার খেলায় ১৬জন তার শিকারে পরিণত হলেও ব্যাটিংয়ে তথৈবাচৈ অবস্থা বিরাজমান ছিল। ১৮.৮০ গড়ে মাত্র ৯৪ রান তুলতে সক্ষম হন বব টেলর।
টেস্ট ক্রিকেট
এমসিসি দলের সাথে অভিজ্ঞতা লাভের ফলে ও স্ট্যাম্পের পিছনে অবস্থান করে কাউন্টি ক্রিকেটে সফলতার প্রেক্ষিতে ইংল্যান্ড দলনায়ক রে ইলিংওয়ার্থের সুনজরে পড়েন তিনি। নটের অভিষেক ঘটলেও ইলিংওয়ার্থ টেলরকে তার ধৈর্য্যের ফলাফলের গুণে টেস্ট ক্যাপ দেন।
২৫ ফেব্রুয়ারি, ১৯৭১ তারিখে ক্রাইস্টচার্চে স্বাগতিক নিউজিল্যান্ডের বিপক্ষে বব টেলরের টেস্ট অভিষেক ঘটে। খেলায় ইংল্যান্ড দল আট উইকেটে জয় পায়। দুই ক্যাচ ও একটি স্ট্যাম্পিং করলেও মাত্র চার রান করে স্ট্যাম্পিংয়ের শিকারে পরিণত হন তিনি। তবে তার অভিষেকের বিষয়ে উইজডেনের প্রতিবেদনে তুলে ধরা হয়নি। এরপর ঐ সফরে আর কোন খেলায় অংশগ্রহণ করেননি তিনি। এছাড়াও পরবর্তী ছয় বছরের অধিক সময় আর কোন টেস্ট খেলতে দেখা যায়নি তাকে।
কাউন্টি ক্রিকেটে প্রত্যাবর্তন
ইংল্যান্ডে ফিরে ১৯৭১ মৌসুমে ব্যাট হাতে ২৪.৭৬ গড়ে ৬১৯ রান তিন অর্ধ-শতক ও ব্যক্তিগত সেরা অপরাজিত ৭৪ রান সহযোগে করেন। এছাড়াও সবগুলো খেলায় অংশ নিয়ে স্ট্যাম্পের পিছনে ৬৮টি ডিসমিসাল ঘটান।
১৯৭১-৭২ মৌসুমের শীতকালে রোহন কানহাইয়ের নেতৃত্বাধীন বিশ্ব টেস্ট একাদশের সদস্যরূপে খেলার জন্য মনোনীত হন ও সাতটি চারদিনের খেলায় অংশ নেন। ২১ ক্যাচ ও তিনটি স্ট্যাম্পড করলেও মাত্র ১৬.০০ গড়ে ১২৮ রান তুলেছিলেন। ৪ ডিসেম্বর তারিখে ওয়েস্টার্ন অস্ট্রেলিয়ার বিপক্ষে একমাত্র অর্ধ-শতক করেন।
১৯৭২ সালের গ্রীষ্মে ইংল্যান্ডে ফিরে আরও একটি অর্ধ-শতক করেন ও কাউন্টি চ্যাম্পিয়নশীপের খেলায় স্ট্যাম্পের পিছনে অবস্থান করে পঞ্চাশজন ব্যাটসম্যানকে আউট করেন। এছাড়াও, একদিনের খেলায় আরও ২৩জনকে আউট করেছিলেন। ১৯৭৩ সালে ৭৭জন ব্যাটসম্যান তার হাতে ধরা পড়েন। ফলশ্রুতিতে শীতকালে এমসিসি দলের সদস্যরূপে ওয়েস্ট ইন্ডিজ সফরে যাবার জন্য মনোনীত হন। নটের কারণে টেস্ট সিরিজে অংশগ্রহণের সুযোগ হয়নি তার। তবে, ৯ ফেব্রুয়ারি তারিখে জ্যামাইকার বিপক্ষে ৬৫ রান করেছিলেন; তার সাথে তুলনান্তে নট করেছিলেন মাত্র পাঁচরান। একইসাথে প্রথম-শ্রেণীর খেলোয়াড়ী জীবনে ৬,৫০০ রানের মাইলফলক অতিক্রম করেন তিনি।
নিউজিল্যান্ড গমন
ইংল্যান্ডের শীতকালীন সফরগুলোয় নিয়মিত উইকেট-রক্ষক নটের সহযোদ্ধারূপে বব টেলরকে রাখা হয়। ১৯৭৪ সালে কাউন্টি চ্যাম্পিয়নশীপের খেলায় আরও একটি অর্ধ-শতক ও গ্লাভস হাতে ৮৬জনকে আউটে সহায়তা করলে ইংল্যান্ড দলের সাথে নিউজিল্যান্ড গমনের সুযোগ পান। এরপর আরও ১১১ উইকেটে সহায়তা করলে আন্তর্জাতিক খেলোয়াড় গ্রেগ চ্যাপেলের অধীনে দক্ষিণ আফ্রিকা গমন করেন। ২ এপ্রিল তারিখে জোহেন্সবার্গে দক্ষিণ আফ্রিকান আমন্ত্রিত একাদশের বিপক্ষে খেলতে নামেন। দ্বিতীয় ইনিংসে ব্যক্তিগত সেরা ৯৭ রানের ইনিংস উপহার দেন তিনি। এরপর হাওয়ার্ড বার্গিন্সের বলে আউট হন। ১৯৭৬ ও ১৯৭৭ সালে ১৬৪ ডিসমিসাল ঘটান ও একটি অর্ধ-শতক সহযোগে ৯১০ রান তুলেন।
অনিন্দ্য সুন্দর ক্রীড়াশৈলী প্রদর্শনের স্বীকৃতিস্বরূপ ১৯৭৭ সালে উইজডেন কর্তৃক মাইক ব্রিয়ারলি, গর্ডন গ্রীনিজ, মাইকেল হোল্ডিং ও ভিভ রিচার্ডসের সাথে তাকেও অন্যতম বর্ষসেরা ক্রিকেটারের সম্মাননা প্রদান করা হয়।
হাশমতুল্লাহ শাহিদী
হাশমতুল্লাহ শাহিদী (জন্ম: ৪ নভেম্বর ১৯৯৪) একজন আফগান ক্রিকেটার। তিনি ২০১৩ সালের অক্টোবরে কেনিয়ার বিরুদ্ধে একদিনের আন্তর্জাতিক ক্রিকেটে আত্মপ্রকাশ করেন। তিনি ২০১৮ সালের জুনে অনুষ্ঠিতব্য আফগানিস্তানের প্রথম টেস্ট ম্যাচে অংশগ্রহণকারী ১১ জন ক্রিকেটারের মধ্যে অন্যতম একজন ছিলেন।
বব টেলর
টেস্টে প্রত্যাবর্তন
১৪ ডিসেম্বর, ১৯৭৭ তারিখে লাহোরের গাদ্দাফি স্টেডিয়ামে পাকিস্তানের বিপক্ষে খেলার মাধ্যমে টেস্টে ফিরে আসেন। এরপূর্বে তিনটি প্রথম-শ্রেণীর প্রস্তুতিমূলক খেলার আয়োজন করা হলেও টেলর ব্যাট হাতে তেমন আশাপ্রদ ভূমিকা রাখতে পারেননি। ফলশ্রুতিতে, দ্বিতীয় খেলায় পল ডাউনটনকে তার স্থলাভিষিক্ত করা হয়। এরপর প্রথম টেস্টের জন্য বব টেলরকে বিবেচনায় আনা হয়নি। দলীয় সঙ্গী ও উইজডেন বর্ষসেরা ক্রিকেটার মাইক ব্রিয়ারলির অধিনায়কত্বে ঐ টেস্টে দুই ক্যাচ ও একটি স্ট্যাম্পিং করেন। এছাড়াও, ৯৮ রান করা জিওফ মিলারকে সঙ্গ দিতে ১৫৮ বলে ৩২ রান তুলেছিলেন তিনি। সিরিজের পরবর্তী দুই টেস্টে উইকেট-রক্ষণে দৃঢ়তা দেখালেও প্রথম বলেই শূন্য রান ও দ্বিতীয় টেস্টে শূন্য রান তুলেছিলেন। তবে, তৃতীয় খেলায় খুব ধীরলয়ে তৎকালীন ব্যক্তিগত সেরা ৩৬ রান করেন ২০০ বলে ও অপরাজিত ১৮ রান তুলেন। এছাড়াও, নির্ধারিত ২য় ও ৩য় একদিনের আন্তর্জাতিকে অংশ নেন তিনি।
নিউজিল্যান্ড সফরেও গ্লাভস পরিধানের অধিকারী হন। দুইটি প্রস্তুতিমূলক খেলাসহ তিনটি টেস্টে অংশগ্রহণ করেন তিনি। প্রথম খেলায় চারটি ক্যাচ নেন তিনি। সবগুলোই ক্রিস ওল্ডের বোলিং থেকে পেয়েছিলেন। এছাড়াও, দ্বিতীয় ইনিংসে ব্যক্তিগত সেরা ৪৫ রান তুলেন। পুরো সফরে ২১.৪৫ গড়ে ২৩৬ রানসহ ২০ ক্যাচ ও একটি স্ট্যাম্পিং করেছিলেন।
হাশমতুল্লাহ শাহিদী
টেস্ট ক্রিকেট
২০১৮ সালের মে মাসে অনুষ্ঠিতব্য ভারতের বিরুদ্ধে আফগানিস্তানের প্রথম উদ্বোধনী টেস্ট ম্যাচের জন্য তিনি নির্বাচিত হন এবং খেলায় অংশগ্রহণ করেন। যার ফলে ১৪ ই জুন ২০১৮ তারিখে, তিনি ভারতের বিরুদ্ধে আফগানিস্তানের হয়ে টেস্ট ক্রিকেটে অভিষিক্ত হন।
বব টেলর
পাকিস্তানের মুখোমুখি
ওডিআই সিরিজে পাঁচটি ক্যাচ ও তিনটি স্ট্যাম্পিংয়ের সাথে নিজ নামকে জড়ান। একবার ব্যাট হাতে নামলেও কোন রানই করতে সক্ষম হননি।
এরপর আরও দুইটি কাউন্টি চ্যাম্পিয়নশীপের খেলায় অংশ নেন। ২৭ জুলাই সফরকারী নিউজিল্যান্ডের বিপক্ষে টেস্ট সিরিজে অংশ নেন। ১২ ক্যাচ ও এক স্ট্যাম্পিং করলেও ব্যাট হাতে সুবিধে করতে পারেননি। ১০.৩৩ গড়ে ৩১ রান তুলেছিলেন। তাস্বত্ত্বেও দলে তাকে রাখা হয়েছিল।
অস্ট্রেলিয়া গমন
১৯৭৮-৭৯ মৌসুমের শীতকালে অ্যাশেজ সিরিজে তাকে অন্তর্ভুক্ত করা হয়। ৩ নভেম্বর, ১৯৭৮ তারিখে দক্ষিণ অস্ট্রেলিয়ার বিপক্ষে প্রস্তুতিমূলক খেলায় অবতীর্ণ হন। ব্যাট হাতে দূর্বল হলেও স্ট্যাম্পের পিছনে ঠিকই সক্রিয় ভূমিকায় ছিলেন। আটটি ডিসমিসাল ঘটালেও সফরকারীরা খেলায় পরাজিত হয়েছিল। ১৭ নভেম্বর নিউ সাউথ ওয়েলসের বিপক্ষে নয় রান তুলেন। চারজনকে ডিসমিসাল ঘটান তিনি। এ সময় ইংল্যান্ড ও ডার্বিশায়ারের বিখ্যাত বোলার জিওফ মিলারের বলে দুইজনকে আউট করেছিলেন ও সুন্দর জুটি গড়েন।
প্রস্তুতিমূলক খেলাগুলোয়া ইংল্যান্ড দল মিশ্র সফলতা পায়। ১ ডিসেম্বর তারিখে ইংল্যান্ড দল প্রথম টেস্টে খেলতে নামে। অস্ট্রেলিয়া প্রথমে ব্যাটিংয়ে নামে। তবে, বব উইলিস, ক্রিস ওল্ড ও ইয়ান বোথামের উইকেট লাভে সক্ষমতা এবং টেলরের পাঁচটি ক্যাচ নেয়ার কল্যাণে দলটি মাত্র ১১৬ রান তুলতে সক্ষম হয়। টেলর চার নম্বরে ব্যাটিংয়ে নামেন। ২০ রান তুলে ইংল্যান্ডের সংগৃহীত ২৮৬ রানে কিছুটা ভূমিকা রাখতে সমর্থ হন। তবে, সফরকারী দলের দ্বিতীয়বার বোলিং আক্রমণে সফলতা না পাওয়ায় স্বাগতিকরা ৩৩৯ রান তুলে খেলাটি রক্ষা করতে সমর্থ হয়। স্ট্যাম্পের পিছনে ঐ ইনিংসে টেলরও তেমন ভূমিকা রাখতে পারেননি। খেলা শেষে ইংল্যান্ড দল ১৭০/৩ তুলেছিল।
২৫ ডিসেম্বর তারিখে ওয়াকায় ইংল্যান্ড দল দ্বিতীয় টেস্টে অংশ নেয়। ঐ টেস্টে সফরকারী দলটি ১৬৬ রানের ব্যবধানে জয় পায়। টেলর কেবলমাত্র ১৪ রান তুলতে সক্ষমতা দেখান। তবে, ছয়টি ক্যাচ নিয়ে ইংল্যান্ডের বোলিং আক্রমণকে সর্বাত্মক সহযোগিতা করেছিলেন। এর বিপরীতে তৃতীয় টেস্টে অস্ট্রেলিয়া দল ১০৩ রানের জয় তুলে নেয়। গ্লাভস কিংবা ব্যাট হাতে টেলর ম্রিয়মান ছিলেন। চতুর্থ টেস্টেও টেলর তেমন ভূমিকা রাখতে পারেননি। তাস্বত্ত্বেও, ইংল্যান্ড দল ৯৩ রানের জয়লাভ করে সিরিজে এগিয়ে যায়।
২৭ জানুয়ারি, ১৯৭৯ তারিখে অনুষ্ঠিত পঞ্চম টেস্টে জিওফ্রে বয়কট ও ব্রিয়ারলি ব্যাট হাতে মাঠে নামেন। অস্ট্রেলিয়া টসে জয়লাভ করে ফিল্ডিং করার সিদ্ধান্ত নিয়েছিল। সফরকারীরা ১৬৯ রান তুলতে সমর্থ হয়। টেলর করেন মাত্র চার রান। বোথামকে সহযোগিতা করে দুই ক্যাচ নেন ও অস্ট্রেলিয়াকে ১৬৪ রানে অল-আউটে সহায়তা করেন। ২৬৭/৭ তুলে প্রতিদ্বন্দ্বিতার আভাষ সৃষ্টি করার দরকার। এ অবস্থায় টেলর ডার্বিশায়ারের সহযোদ্ধা মিলারকে সঙ্গ দিতে এগিয়ে আসেন। ৬৪ রানে মিলার আউট হলে জন এম্বুরি ক্রিজে আসেন। ৩৩৬/৮ হলে টেলর প্যাভিলিয়নে ফিরে যান। ৩০০ বল মোকাবেলা করে তিনি ৯৭ রান তুলেছিলেন। এরফলে টেস্টে পূর্বেকার সর্বোচ্চ ৪৫ রানকে অতিক্রম করে প্রথম-শ্রেণীর ক্রিকেটের সর্বোচ্চ রানের সাথে সমান করেন। এছাড়াও, ৯,৫০০ প্রথম-শ্রেণীর রানের মাইলফলকে পৌঁছেন। লেগ সাইডে তিনি আউট হন ও মাত্র তিন রানের জন্য সেঞ্চুরি করা থেকে বঞ্চিত হন। ২০০৪ সালে জন থিকনেস লেখেন যে, সবটুকু তার ক্রীড়াসুলভ মনোভাবের পরিচায়ক ছিল। চূড়ান্ত ইনিংসে টেলর কোন ক্যাচ নিতে পারেননি। বব উইলিস ও মাইক হেনড্রিক যৌথভাবে অস্ট্রেলিয়াকে ১৬০ রানে অল-আউট করলে ইংল্যান্ড জয় পায়।
চূড়ান্ত টেস্টে টেলর ৩৬ রান করেছিলেন। তিনটি ক্যাচ ও একটি স্ট্যাম্পিংয়ের সাথে যুক্ত করে নয় উইকেটে দল জয়ী হলে সিরিজও করায়ত্ত্ব করে। ২৬.০০ গড়ে ২০৮ রান তুলে অধিনায়ক ব্রিয়ারলিকে ছাপিয়ে যান। এছাড়াও, এ সিরিজে ১৮ ক্যাচ ও দুইটি স্ট্যাম্পিং করেছেন তিনি।
তাসমানিয়ার বিপক্ষে একদিনের প্রস্তুতিমূলক খেলায় অংশ নেন। তবে, ডেভিড বেয়ারস্টোকে ওডিআইয়ে স্থলাভিষিক্ত করা হয়েছিল।
ক্রিকেট বিশ্বকাপ
ইংল্যান্ডে ফিরে বেনসন এন্ড হেজেস কাপ ও জন প্লেয়ার লীগের বেশ কয়েকটি লিস্ট এ খেলায় অংশ নেন বব টেলর। ডার্বিশায়ারের পক্ষে কাউন্টি চ্যাম্পিয়নশীপের খেলায় উইকেট-রক্ষণে নিজেকে মেলে ধরেন। ২ মে লিচেস্টারশায়ারের বিপক্ষে অনুষ্ঠিত খেলায় চারটি ক্যাট ও দুইটি স্ট্যাম্পিং করেন তিনি।
জুন, ১৯৭৯ সালে ক্রিকেট বিশ্বকাপের জন্য ইংল্যান্ড দলের সদস্যদের তালিকা প্রকাশ করা হয়। প্রতি ইনিংসে ৬০ ওভারের খেলায় টেলরকে উইকেট-রক্ষক হিসেবে মনোনীত করা হয়। ইংল্যান্ডকে প্রতিযোগিতার অন্যতম সেরা দল হিসেবে বিবেচনায় আনা হয়েছিল। পূর্ববর্তী ছয় টেস্টের মধ্যে পাঁচটিতে জয়ী হয়েছিল ইংল্যান্ড দল। উইজডেনের তথ্য মতে, বোলারদের সহায়তায় বব টেলরের দক্ষতাপূর্ণ উইকেট-রক্ষণশৈলী এবং ইয়ান বোথামের অল-রাউন্ড ক্রীড়ানৈপুণ্য সক্রিয় ভূমিকা পালন করে।
৯ জুন তারিখে গ্রুপ এ’র উদ্বোধনী খেলায় স্বাগতিক ইংল্যান্ড দল লর্ডসে অস্ট্রেলিয়ার মুখোমুখি হয়। টেলর একটি ক্যাচ নেন। তবে, ব্যাট হাতে তাকে মাঠে নামতে হয়। খেলায় অস্ট্রেলিয়া ছয় উইকেটে পরাজিত হয়েছিল। ১৩ জুন শুরু হওয়া দুই দিনের খেলায় ইংল্যান্ড দল কানাডাকে মাত্র ৪৫ রানে গুটিয়ে দেয় ও আট উইকেটে জয় পায়। এ খেলায়ও তাকে ব্যাট হাতে মাঠে নামতে হয়নি। ১৬ জুন হেডিংলিতে পাকিস্তানের মুখোমুখি হয় ইংল্যান্ড দল। খেলায় তিনি ৫৯ বল মোকাবেলা করে ২০ রান ও দুই ক্যাচ নেন। ঐ খেলায় ইংল্যান্ড দল স্বল্প ব্যবধানে ১৪ রানের জয় পায়। ২০ জুন তারিখে ওল্ড ট্রাফোর্ডের সেমি-ফাইনালে নিউজিল্যান্ডের মুখোমুখি হয় স্বাগতিকরা। নয় নম্বরে ব্যাটিংয়ে নেমে ২৫ বলে ১২ রান তুলে রান আউটের শিকারে পরিণত হন। ২২১ রানের জয়ের লক্ষ্যমাত্রায় নেমে নিউজিল্যান্ড দল ২১২ রান তুলতে সমর্থ হয়।
২৩ জুন লর্ডসে চূড়ান্ত খেলায় স্বাগতিক ইংল্যান্ড দল শক্তিধর ও পূর্ববর্তী শিরোপাধারী দল ওয়েস্ট ইন্ডিজের মুখোমুখি হয়। আঘাতের কারণে উইলিস খেলতে পারেননি। ফলে টসে জয়ী হয়ে ওয়েস্ট ইন্ডিজকে মাঠে নামানো হয়। তবে, ভিভ রিচার্ডসের সেঞ্চুরিতে দলটি ২৮৬/৯ তুলে। টেলর একটি ক্যাচ লাভ করেন। ব্রিয়ারলি ও বয়কট উদ্বোধনী জুটিতে ১২৯ রান করেন। তাস্বত্ত্বেও স্বাগতিকরা ১৯৪ রানে অল-আউট হয়ে যায়। টেলর দশ নম্বরে ব্যাটিংয়ে নামেন। কলিন ক্রফটের বলে হেনড্রিক এবং জোয়েল গার্নারের প্রথম বলেই শূন্য রানে টেলর আউট হলে ওয়েস্ট ইন্ডিজ দল শিরোপা ধরে রাখে। টেলর গড়পড়তা খেলেন। ১৬.০০ গড়ে মাত্র ৩২ রান তুলেন। ব্যক্তিগত সর্বোচ্চ করেন অপরাজিত ২০ এবং চারটি ক্যাচ পেলেও কোন স্ট্যাম্পিং করতে পারেননি।
১২ জুলাই তারিখে ইংল্যান্ড দলে ফিরিয়ে আনা হয়। সফরকারী ভারতের বিপক্ষে তিন টেস্ট খেলার জন্য নিজেকে ব্যাট হাতে আরও বিশ্বস্ত করে তুলেন। ৩২.৫০ গড়ে রান তুলেন ও ৬৪ রানের ইনিংস খেলেন।
ভারত গমন
আগস্ট, ১৯৭৯ থেকে নভেম্বর, ১৯৮১ সাল পর্যন্ত ইংল্যান্ডের অংশগ্রহণকৃত দুইটি অ্যাশেজ সিরিজের প্রত্যেকটিতে তার অংশগ্রহণ ছিল। এছাড়াও এ সময়ে ভারতের বিপক্ষে একটি টেস্ট অন্তর্ভুক্ত ছিল। শীতকালে অস্ট্রেলিয়া ও ভারত সফরে তিনি বেশ ভালো খেলেন। চার খেলায় ২০.৭১ গড়ে ১৪৫ রান তুলেন তিনি। গ্লাভস হাতে ২০ ক্যাচ ও একটি স্ট্যাম্পিং করেছিলেন তিনি।
১৫ ফেব্রুয়ারি, ১৯৮০ তারিখে বোম্বেতে বিসিসিআইয়ের সূবর্ণজয়ন্তী উপলক্ষ্যে একমাত্র টেস্টের আয়োজন করা হয়েছিল। ভারতরে প্রথম ইনিংসে তিনি সাত ক্যাচ তালুবন্দী করেন। দ্বিতীয় ইনিংসে তিনি আরও তিনটি ক্যাচ নেন। বোথামের বোলিং থেকে দুইটি বাদে সবগুলোই তার হাতে ধরা পড়ে। ইংল্যান্ড দল দশ উইকেটে সহজেই জয় তুলে নেয়। খেলায় তিনি দশ উইকেট লাভ করে নতুন টেস্ট রেকর্ড গড়েন। টেলরের ৪৩ রান বোথামের সাথে গড়া ১৭১ রানের জুটি গড়ে। ভারতের বিপক্ষে ৬ষ্ঠ উইকেটে এটিও নতুন রেকর্ডরূপে প্রতিষ্ঠা পায়। শুরুতে লেগ বিফোর উইকেটের আবেদনের কবলে পড়লে তিনি বিরুদ্ধাচরণ করেন ও ভারতীয় অধিনায়ক গুণ্ডাপ্পা বিশ্বনাথের সহায়তায় তা থেকে মুক্তি পান।
১৯৮০ সালে কাউন্টি চ্যাম্পিয়নশীপে অংশ নেন। ২০ খেলায় অংশ নিয়ে ১৪.৮৭ গড়ে মাত্র ২৩৮ রান তুললেও ৩৪ ক্যাচ ও সাতটি স্ট্যাম্পিং করার সাথে নিজেকে যুক্ত করেন তিনি। ঐ মৌসুমে ডার্বিশায়ার দল যৌথভাবে নবমস্থানে ছিল।
অস্ট্রেলিয়ার মুখোমুখি
১০ জুন, ১৯৮১ তারিখে সফরকারী অস্ট্রেলিয়া একাদশের বিপক্ষে ডার্বিতে ড্র হওয়া তিনদিনের খেলায় ডার্বিশায়ারের পক্ষে অংশ নেন। ১৭ জুন তারিখে কাউন্টি চ্যাম্পিয়নশীপের খেলায় ইয়র্কশায়ারের বিপক্ষে মনোমুগ্ধকর সেঞ্চুরি করেন। এটিই তার খেলোয়াড়ী জীবনের একমাত্র সেঞ্চুরি ছিল। ইয়র্কশায়ারের প্রথম ইনিংসে সংগৃহীত ৩৭৪ রান সংগ্রহকালে দুই ক্যাচ ও দুই স্ট্যাম্পিং করেন তিনি। ফিল কারিকের বলে কট এন্ড বোল্ড হবার পূর্বে তিনি ঠিক ১০০ রানের ইনিংস খেলে ইয়র্কশায়ারের ইনিংসকে টপকে দলকে ৪৮০ রানে নিয়ে যান। তবে, তৃতীয় ইনিংস শুরুর পূর্বেই খেলাটি ড্রয়ে পরিণত হয়েছিল।
অস্ট্রেলিয়ার বিপক্ষে অনুষ্ঠিত প্রুডেনশিয়াল ট্রফিতে টেলরকে আবারও একদিনের দল থেকে বাদ দেয়া হয়। জিওফ হামপেজকে তার খেলোয়াড়ী জীবনের তিনটিমাত্র একদিনের খেলায় অংশগ্রহণের লক্ষ্য স্থলাভিষিক্ত করা হয়েছিল। এছাড়াও, ১৯৮১ সালের অ্যাশেজ সিরিজের প্রথম টেস্টে পল ডাউনটনকে তার স্থলাভিষিক্ত করা হয়।
দ্বিতীয় টেস্টে বব টেলরকে পুনরায় দলে ফিরিয়ে আনা হয়। শূন্য ও নয় রান তুললেও ড্র হওয়া খেলাটিতে চারটি ক্যাচ নিয়েছিলেন তিনি। হেডিংলিতে অনুষ্ঠিত তৃতীয় টেস্টে টেল সাতটি ক্যাচ নিয়েছিলেন। বোথামের অসাধারণ অল-রাউন্ড ক্রীড়ানৈপুণ্যের কারণে ইংল্যান্ড মাত্র ১৮ রানের নাটকীয় জয় তুলে নিতে সক্ষম হয়। এরপর ৩০ জুলাই এজবাস্টন টেস্টে দুই ক্যাচ ও আট রান করে ইংল্যান্ডের ২৯ রানের জয়ে ভূমিকা রাখেন।
পঞ্চম টেস্ট শুরুর পূর্বে নট প্যাকার সিরিজ থেকে ফিরে আসেন ও টেস্ট দলে জায়গা করে নেন। তিনি সিরিজের শেষ দুই টেস্টে টেলরের স্থলাভিষিক্ত হয়েছিলেন। এ অ্যাশেজ সিরিজটিতে টেলর ৩.৮৩ গড়ে মাত্র ২৩ রান তুলেছিলেন। বোলিংয়ে অভিজ্ঞদের চেয়েও তিনি সর্বনিম্নস্থানে অবস্থান করেন। ১৩ ক্যাচ নিয়ে কিছুটা ভূমিকা পালন করেন। তবে, নট তার ব্যাটিংয়ের দক্ষতায় খেলার জন্য মনোনীত হন। দুই টেস্টে অংশ নিয়ে ৫৯.৩৩ গড়ে ১৭৮ রান তুলেন।
ডার্বিশায়ারে ফিরে ঐ মৌসুমে ১৯.২৫ গড়ে ২৩১ রান তুলেন। তন্মধ্যে, তার প্রথম সেঞ্চুরি ছিল। ৩৩ ক্যাচ ও ১২ স্ট্যাম্পিং করেছিলেন বব টেলর।
শেষের বছরগুলো
১৯৮১-৮২ মৌসুমের শীতকালে ভারত ও শ্রীলঙ্কা গমন করেন। সাত টেস্টে অংশ নেন তিনি। উইকেট রক্ষণে ১৯জন ব্যাটসম্যান তার গ্লাভস বন্দী হন। কিন্তু, ব্যাট হাতে ১৪.৬৬ গড়ে মাত্র ৮৮ রান তুলতে পেরেছিলেন বব টেলর। ওডিআই সিরিজে কেবলমাত্র দুইটি খেলায় অংশ নিয়েছিলেন। সিরিজের বাদ-বাকী খেলায় জ্যাক রিচার্ডসকে অগ্রাধিকার দেয়া হয়। এরপর মে মাসে সংক্ষিপ্তকালের জন্য ডার্বিশায়ারে ফিরে কাউন্টি চ্যাম্পিয়নশীপের খেলায় অংশ নেন।
এরপর পুনরায় তাকে সফরকারী ভারতের বিপক্ষে খেলার জন্য দলে ফিরিয়ে আনা হয়। নয় ক্যাচ নিলেও তিন খেলায় অংশ নিয়ে ইনিংস প্রতি মাত্র ১২.০০ গড়ে রান তুলেছিলেন। ২৯ জুলাই তারিখে সফরকারী পাকিস্তানকে ফলো-অনে প্রেরণ করে ইংল্যান্ড দল। এজবাস্টনে সিরিজের প্রথম টেস্টের দ্বিতীয় ইনিংসে তিনি ৫৪ রান তুলেছিলেন।
১৯৮২-৮৩ মৌসুমে অস্ট্রেলিয়া সফরে যান। ২২ অক্টোবর তারিখে কুইন্সল্যান্ডের বিপক্ষে অনুষ্ঠিত প্রথম-শ্রেণীর খেলায় তিনি ১১,০০০ রানের মাইলফলক স্পর্শ করেন। এরপূর্বে পাচ টেস্টের সিরিজের সবকটিতেই তার অংশগ্রহণ ছিল। ১৯.২৫ রান তোলার পাশাপাশি ১৩ ক্যাচ নেন। আবারও একদিনের দলের বাইরে অবস্থান করতে হয় তাকে। এবার ইয়ান গোল্ড তার স্থলাভিষিক্ত হন।
দেশে ফিরে কাউন্টি চ্যাম্পিয়নশীপে ডার্বিশায়ারের সদস্যরূপে বেশ কয়েকটি খেলায় অংশ নেন। তবে, ব্যাট হাতে তাকে বেশ প্রতিকূল অবস্থার মুখোমুখি হতে হয়। ১৭.৮০ গড়ে ২৬৭ রান তুলেন। ঐ মৌসুমে ৩৭ ক্যাচ ও দুই স্ট্যাম্পিং নিয়ে উইকেট-রক্ষণে বেশ সজাগ ছিলেন। নিজ দেশে নিউজিল্যান্ডের বিপক্ষে চার টেস্ট খেলার জন্য জুলাইয়ের মাঝামাঝি সময়ে ঘোষিত দলে তিনি ছিলেন। ১১ ক্যাচ নিলেও ১০.৫০ গড়ে ৬৩ রান তুলেন তিনি। ঐ বছরের শীতকালে নিউজিল্যান্ডে ফিরতি সফরে যান। এরপর পাকিস্তান গমন করেন। তবে, ব্যাট হাতে বেশ ব্যর্থ ছিলেন। ৯.২২ গড়ে মাত্র ৮৩ রান তুলেন। তিনটি ওডিআইয়ের সবকটিতেই তার অংশগ্রহণ থাকলেও ইনিংস প্রতি ৫.০০ গড়ে কেবলমাত্র ১০ রান সংগ্রহ করতে পেরেছিলেন বব টেলর। এ পর্যায়ে উইকেট-রক্ষণে বেশ ভালো করলেও তার ব্যাটিংয়ের ক্রমাবনতি লক্ষ্য করা যায়। ১৯ মার্চ, ১৯৮৪ তারিখে স্বাগতিক পাকিস্তানের বিপক্ষে লাহোরের তৃতীয় টেস্টে সর্বশেষবারের মতো অংশ নেন। এক ও পাঁচ রান সংগ্রহসহ একটি ক্যাচ নিলেও খেলাটি ড্রয়ে পরিণত হয়েছিল।
১৯৮৪ সালে পূর্ণোদ্যমে কাউন্টি চ্যাম্পিয়নশীপের খেলায় অংশ নেন। ১৮ খেলায় ২০.২০ গড়ে ৩০৩ রানের পাশাপাশি গ্লাভস হাতে ৩২জন তার শিকারে পরিণত হয়েছিলেন। তবে, ডার্বিশায়ার দল তালিকায় দ্বাদশ অবস্থানে ছিল। একদিনের প্রতিযোগিতা থেকে গ্লাভস হাতে অবসর নেয়ার প্রাক্কালে বেনসন এন্ড হেজেস কাপে ১০টি ক্যাচ লাভ করেছিলেন। এছাড়াও, জন প্লেয়ার স্পেশাল লীগে আটটি ক্যাচ নিয়েছিলেন।
৮ সেপ্টেম্বর তারিখে ডার্বিশায়ার প্রথম একাদশের পক্ষে সর্বশেষ চারদিনের খেলায় অংশ নেন বব টেলর। হ্যাম্পশায়ারের বিপক্ষে দ্বিতীয় দিন খেলা হয়নি। ফলে জন প্লেয়ার স্পেশাল লীগে উভয় দল মুখোমুখি হয়। দুইটি ক্যাচ নিলেও তাকে ব্যাট হাতে মাঠে নামতে হয়নি। খেলার পরদিন ১০ সেপ্টেম্বর তারিখে কাউন্টি চ্যাম্পিয়নশীপের বিরতি খেলায় হ্যাম্পশায়ার ৫৩৫/৪ তুলে। ওলে মর্টেনসেনের বলে ট্রেভর জেস্তির একমাত্র ক্যাচ নিয়েছিলেন। কিম বার্নেট ও বিল ফাওলারের সেঞ্চুরিতে ডার্বিশায়ার দল ৩২২/৩ তুলে ইনিংস ঘোষণা করলে তাকে মাঠে নামতে হয়নি। মিলারের বলে টেলর স্ট্যাম্পিং করেন। ডার্বিশায়ার দল শেষ পর্যন্ত পাঁচ উইকেটে জয় পেয়েছিল। এ ইনিংসেও তিনি মাঠে নামেননি। এরপর তিনি অবসরগ্রহণ করেন।
অবসর
অবসর গ্রহণ করলেও ক্লাবের সাথে তার যোগাযোগ ছিল। ১৯৮৫ সালে ডার্বিশায়ার দ্বিতীয় একাদশের পক্ষে আট খেলায় অধিনায়কের দায়িত্ব পালন করেন। তবে, উইকেট-রক্ষণে তাকে দেখা যায়নি ও শেষদিকে ব্যাটিংয়ে নামতেন। খুব কমই ব্যাট হাতে মাঠে নেমেছেন।
১৯৮৬ সালে লর্ডসে অনুষ্ঠিত সফরকারী নিউজিল্যান্ডের বিপক্ষে টেস্ট চলাকালে বব টেলর অতিথিশালায় অবস্থান করছিলেন। রিচার্ড হ্যাডলির বলে ব্রুস ফ্রেঞ্চ আঘাত পেলে বিল অ্যাথে উইকেটের পিছনে অবস্থান করতে বাধ্য হন। এ পর্যায়ে নিউজিল্যান্ডীয় অধিনায়ক জেরেমি কোনি টেলরকে বাদ-বাকী দিনের জন্য উইকেট রক্ষণের অনুমতি দেন। দুই বছর পূর্বে সর্বশেষ প্রথম-শ্রেণীর ক্রিকেট থেকে অবসর নিলেও তিনি বেশ দক্ষতা প্রদর্শন করেছিলেন।
এছাড়াও ১৯৮৬ সালে ব্রায়ান ক্লোজের আমন্ত্রিত একাদশের পক্ষে খেলার জন্য মনোনীত হন তিন ও স্কারবোরায় ৩১ আগস্ট তারিখে নিউজিল্যান্ডের বিপক্ষে অংশ নেন। ১৯৮৮ সালে মাইকেল পারকিনসন বিশ্ব একাদশের সদস্য হিসেবে তাকে নেয়া হয়। এমসিসির বিপক্ষে ঐ খেলায় উইকেট-রক্ষণে মাঠে নামেন ও চার রান তুলতে পেরেছিলেন।
খেলার ধরন
বব টেলরের উইকেট-রক্ষণের সক্ষমতার বিষয়ে প্রায়শঃই উচ্ছ্বসিত প্রশংসা লাভ করেছিল। ১৯৭৭ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেছিলেন তিনি। এ প্রসঙ্গে উইজডেন মন্তব্য করে যে, ধ্রুপদী ক্রীড়াশৈলীর অধিকারী তিনি। স্ট্যাম্পের পিছনে দীর্ঘকাল বর্ণাঢ্যময় নৈপুণ্যতা দেখিয়েছেন। দূর্বল ডার্বিশায়ারের অন্যতম রক্ষকর্তা ছিলেন। ঝাঁপিয়ে ফিল্ডিং করার পাশাপাশি উদ্যমতা বজায় রেখেছেন। কয়েক বছর তার সমকক্ষ খেলোয়াড় বিশ্ব ক্রিকেট অঙ্গনে খুঁজে পাওয়া যায়নি। ইংল্যান্ড দলে প্রভূত ভূমিকা রেখেছেন তবে অ্যালান নটের কারণে তাকে দলের বাইরে চলে আসতে হয়। স্ট্যাম্পের পিছনে প্রায়শঃই তাকে দণ্ডায়মান অবস্থায় দেখা যেতো। এভাবে কেবলমাত্র প্রথিতযশা স্লিপ ক্যাচারকেই দেখা যায়। ওজনকে ব্যবহার করে সম্মুখের দিকে ঝুঁকে থাকতেন ও বাম পায়ের উপর ভর রেখে লেগ সাইডে স্ট্যাম্পিংয়ে সক্ষমতা দেখিয়েছেন। উইকেট রক্ষণে তাকে অসম্ভব দক্ষতায় এগিয়ে নিয়ে গেছে।
শারীরিকভাবে বেশ সচেতনতার পরিচয় দিয়েছেন। ১৯৬৪ সালে গোড়ালীতে আঘাতের কারণে ঐ মৌসুমের সাত খেলায় অনুপস্থিত ছিলেন।
ইংল্যান্ড ও ডার্বিশায়ার দলের জনপ্রিয় সদস্য ছিলেন বব টেলর। দলীয় সঙ্গীদের সাথে কথা বলা ও সমস্যা শোনার কারণে ‘চ্যাট’ ডাকনামে পরিচিতি পান। মাঝারিমানের ব্যাটসম্যান হলেও অত্যন্ত দক্ষ উইকেট-রক্ষক ছিলেন তিনি। অবসর গ্রহণের পরও ব্যাট হাতে দক্ষ উইকেট-রক্ষকদের স্ট্যাম্পিংয়ের পিছনে দক্ষতা আনয়ণে পরামর্শ দিতেন। অবসরগ্রহণের পর থেকে জেরাইন্ট জোন্স, ক্রিস রিড ও ম্যাট প্রায়রের অন্তর্ভুক্তিতে ইংরেজ দল নির্বাচন পদ্ধতির বিপক্ষে সরব ছিলেন।
সিরাজগঞ্জ সরকারি কলেজ
সিরাজগঞ্জ সরকারি কলেজ বাংলাদেশের সিরাজগঞ্জ জেলায় অবস্থিত একটি সরকারি কলেজ। এই কলেজটি সিরাজগঞ্জ কলেজ নামে পরিচিত। আধুনিক সুযোগ সুবিধা সহ শ্রেণিকক্ষ, গবেষণাগার, লাইব্রেরি এবং সাধারণ রুম রয়েছে। কলেজ রাজনৈতিক অস্থিরতা থেকে মুক্ত ফলে কলেজটি দে‌শের অন্যতম  কলেজের স্বীকৃতি পেয়েছে।
যমুনা বিধৌত জনপদ সিরাজগঞ্জে উচ্চ শিক্ষা লাভের সুযোগ ও জনগোষ্ঠীর জীবনমান উন্নয়নের আকাঙ্ক্ষা থেকে ১৯৪০ সালে প্রতিষ্ঠিত হয় সিরাজগঞ্জ কলেজ। ১৯৭৯ সালে কলেজটি জাতীয়করণ করা হয়। দেশ ও জাতির সেবার ব্রতে উদ্দীপ্ত সুনাগরিক গড়ার জন্য প্রতিষ্ঠানটি সদা সচেষ্ট।
অনুষদ সমূহ
সিরাজগঞ্জ সরলারি কলেজের মাল্টিমিডিয়া শ্রেণিকক্ষে শ্রেণিকার্যক্রম পরিচালনার ব্যবস্থা রয়েছে। স্নাতক সম্মান
উচ্চ মাধ্যমিক
অর্জন
উচ্চ মাধ্যমিক পরীক্ষায় সিরাজগঞ্জ সরকারি কলেজ ২০১২ সালে রাজশাহী বোর্ডে ৫ম স্থান অর্জন করে।
অবস্থান
বাংলাদেশের যে কোন স্থান থেকে কড্ডার মো‌ড়ে নেমে বাসে অথবা বেবিটেক্সিযোগে (সিএনজি স্ট্যান্ডে) নেমে রিকশাযোগে সিরাজগঞ্জ শহরের এস এস রোড দিয়ে সিরাজগঞ্জ সরকারি কলেজে যাওয়া যাবে। এছাড়া সিরাজগঞ্জ রোড হতে বাসে অথবা বেবিটেক্সিতে উঠে সিরাজগঞ্জ শহর বাস স্টপেজে নেমে রিকশাযোগে সিরাজগঞ্জ সরকারি কলেজে যাওয়া যাবে।
মোর্তাজা হোসেন
'''ডা. মোর্তাজা হোসেন''' হলেন একজন ভারতীয় রাজনীতিবিদ ও চিকিৎসক যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ১৯৮২ ও ২০০৬ সালে পশ্চিমবঙ্গ বিধানসভায় দেগঙ্গা বিধানসভা কেন্দ্রের বিধায়ক হিসেবে নির্বাচিত হয়েছিলেন।  তিনি পশ্চিমবঙ্গ সরকারের মন্ত্রী ছিলেন।
ফ্রেডরিক ফেন
ফ্রেডরিক লুথার ফেন, এমসি (Frederick Fane; জন্ম: ২৭ এপ্রিল, ১৮৭৫ - মৃত্যু: ২৭ নভেম্বর, ১৯৬০) আয়ারল্যান্ডের কাউন্টি কিলডেয়ারের কারা ক্যাম্পে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও অধিনায়ক ছিলেন। ইংল্যান্ড ক্রিকেট দলের অন্যতম সদস্য ছিলেন। ১৯০৬ থেকে ১৯১০ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স, অক্সফোর্ড ও লন্ডন কাউন্টির প্রতিনিধিত্ব করেছেন ফ্রেডরিক ফেন। দলে তিনি মূলতঃ ডানহাতি ব্যাটসম্যান হিসেবে খেলতেন।
শৈশবকাল
আয়ারল্যান্ডের কাউন্টি কিলডেয়ারের কারা ক্যাম্পে ফ্রেডরিক ফেনের জন্ম। তার বাবা ফ্রেডরিক জন ফেন ব্রিটিশ সেনাবাহিনীর কর্মকর্তা ছিলেন ও দক্ষিণ গ্লুচেস্টারশায়ারের ৬১তম পদাতিক রেজিমেন্টের সাথে যুক্ত ছিলেন। ওয়েস্টমোরল্যান্ড আর্লস পরিবারের বিখ্যাত রাজনীতিবিদ জন ফেন সম্পর্কে তার আত্মীয় ছিলেন। চার্টারহাউজ স্কুলে অধ্যয়নশেষে অক্সফোর্ডের মাগদালেন কলেজে পড়াশোনা করেছেন তিনি।
টেস্ট ক্রিকেট
সমগ্র খেলোয়াড়ী জীবনে ১৪ টেস্টে অংশগ্রহণের সুযোগ হয় তার। ২ জানুয়ারি, ১৯০৬ তারিখে টেস্ট ক্রিকেটে অভিষেক ঘটে তার। তন্মধ্যে, পাঁচবার ইংল্যান্ড ক্রিকেট দলের অধিনায়কের দায়িত্ব পালন করেছেন তিনি। আর্থার জোন্সের আঘাতপ্রাপ্তির কারণে তিনবার ও এইচ. ডি. জি. লেভেসন গাওয়ারের পরিবর্তে দুইবার এ দায়িত্বে ছিলেন। তার অধিনায়কত্বে দুই খেলায় জয় ও তিনটি খেলায় পরাজিত হয় ইংল্যান্ড দল।
আয়ারল্যান্ডে জন্মগ্রহণকারী প্রথম খেলোয়াড় হিসেবে ইংল্যান্ডের পক্ষে সেঞ্চুরি করেছিলেন তিনি। শতাধিক বছর পর্যন্ত তার এ কীর্তিগাঁথা টিকেছিল। পরবর্তীতে জুলাই, ২০১০ সালে ট্রেন্ট ব্রিজে সফরকারী পাকিস্তানের বিপক্ষে ইয়ন মর্গ্যান তার এ রেকর্ডের সাথে যুক্ত হন।
মওলানা ভাসানীর ১৪ দফা কর্মসূচি
মাওলানা ভাসানীর ১৪ দফা কর্মসূচি ঘোষণা দৈনিক পাকিস্তান ১০ মার্চ, ১৯৭১ মঙ্গলবার পল্টন ময়দানের অনুষ্ঠিত ন্যাপের জনসভায় সংগ্রামের বর্তমান পর্যায়ে ১৪ দফা কর্মসূচি ঘোষণা করা হয় । প্রয়োজন মত এই কর্মসূচীর সংশোধন, পরিবর্তন ও পরিবর্ধন করা হবে বলেও ঘোষণা করা হয়।
চৌবাড়ী ড. সালাম জাহানারা ডিগ্রী কলেজ
'''চৌবাড়ী ড. সালাম জাহানারা ডিগ্রী কলেজ''' কামারখন্দ উপজেলা সিরাজগঞ্জ জেলা   বাংলাদেশের একটি বেসরকারি কলেজ । এই কলেজটি "চৌবাড়ী কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম  কলেজের স্বীকৃতি পেয়েছে।
বিভাগ সুমহ
উচ্চ মাধ্যমিক পর্যায়ে
অর্জন
প্রতিষ্ঠা লগ্ন থেকে অত্র কলেজটি শিক্ষা,সাংকৃতিক, খেলাধুলায় স্ব স্ব ক্ষেত্রে উল্লেখযোগ্য অবদান রেখে চলেছে। প্রতি বছরে অত্র কলেজ থেকে উল্লেখযোগ্য সংখ্যক শিক্ষার্থী উচ্চমাধ্যমিক পরীক্ষায় A+ পায় এবং ডিগ্রী পর্যায়ে প্রথম শ্রেণী পেয়ে আসছে। এই প্রতিষ্ঠান থেকে অনেক মেধাবী শিক্ষার্থী দেশ ও জাতীর কল্যাণে নিজ নিজ পেশায় দক্ষতার সাথে অবদান রাখছে।
ভবিষৎ পরিকল্পনা
কলেজটিতে আগামী বছর গুলোতে শতভাগ পাশের হার নিশ্চিত করা। A+ প্রাপ্তির হার বৃদ্ধি করা। দেশ জাতীয় উন্নয়নে যুগোপযোগী শিক্ষা দান করা। শিক্ষার্থীদের মনোনশীলতার উন্নয়নসহ ডিজিটাল বাংলাদেশ গড়ার কাজে সহায়তা করা। ডিগ্রী স্তর থেকে স্নাতক সম্মান পর্যায়ে উনীণত করা।
পাইকপাড়া ইউনিয়ন, চুনারুঘাট
ইতিহাস
পাইকপাড়া ইউনিয়নটি ১৯৬০ সালে প্রতিষ্ঠিত হয়। পাইকপাড়া গ্রামের নামে ইউনিয়নটির নামকরণ করা হয়। তবে ইউনিয়নটি সতং গ্রামের মধ্যে অবস্থিত।
জনসংখ্যার উপাত্ত
মোট জনসংখ্যা ২৯,১১০ যার মদ্ধে পুরুষ ১৪,৯৮৬ জন ও মহিলা-১৪,৩৩৪ জন।
প্রশাসনিক অবকাঠামো
৯ টি ওয়ার্ড এবং ৩৬টি মহল্লা নিয়ে পাইকপাড়া ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
এই ইউনিয়নটি নিন্মলিখিত গ্রাম নিয়ে গঠিত:
শিক্ষা
এই ইউনিয়নে শিক্ষার হারঃ ১৮.১%।
ওয়াল্টার পিজেয়ন
ওয়াল্টার ডেভিস পিজেয়ন (Walter Davis Pidgeon; ২৩ সেপ্টেম্বর ১৮৯৭ - ২৫ সেপ্টেম্বর ১৯৮৪) ছিলেন একজন কানাডীয়-মার্কিন অভিনেতা। ৪৭ বছর অভিনয় জীবনে তিনি কঠোর ও বুদ্ধিদীপ্ত চরিত্রে অভিনয় করেছেন এবং ১৯৪০-এর দশকে গ্রির গারসনের সাথে জুটি বেঁধে আটটি চলচ্চিত্রে অভিনয় করে খ্যাতির শিখরে পৌঁছান। তিনি মিসেস মিনিভার (১৯৪২) ও মাদাম ক্যুরি (১৯৪৩) চলচ্চিত্রে অভিনয় করে দুইবার শ্রেষ্ঠ অভিনেতা বিভাগে একাডেমি পুরস্কার অর্জন করেন। এছাড়া তিনি হাউ গ্রিন ওয়াজ মাই ভ্যালি (১৯৪১), দ্য ব্যাড অ্যান্ড দ্য বিউটিফুল (১৯৫২), ফরবিডেন প্ল্যানেট (১৯৫৬), ভয়েজ টু দ্য বটম অব দ্য সি (১৯৬১), অ্যাডভাইস অ্যান্ড কনসেন্ট (১৯৬২), ফানি গার্ল (১৯৬৮) এবং হ্যারি ইন ইওর পকেট (১৯৭৩) চলচ্চিত্রে অভিনয় করেন।
১৯৬০ সালে হলিউড ওয়াক অব ফেমে তার নামাঙ্কিত তারকা খচিত হয় এবং ১৯৭৫ সালে তিনি স্ক্রিন অ্যাক্টরস গিল্ড আজীবন সম্মাননা পুরস্কার লাভ করেন।
সাপোর্ট-ভেক্টর মেশিন
মেশিন লার্নিংয়ে সাপোর্ট ভেক্টর মেশিন (এসভিএম, অথবা সাপোর্ট-ভেক্টর নেটোয়ার্ক) এক প্রকার সুপারভাইজড লার্নিং মডেল যা উপাত্তসমূহকে বিশ্লেষন করে শ্রেণীবিভাগ করতে এবং উপাত্তসমূহের মধ্যকার রৈখিক প্রতিক্রিয়া নিরূপনে সংশ্লিষ্টতা শিক্ষণ এলগোরিদম (Associated learning algorithm) ব্যবহার করে। একটি অনুশীলন উপাত্তের সেট, যার প্রতিটি উপাদান কোন দুইটি শ্রেণির যেকোন একটির চিহ্নিত সদস্য হলে, সাপোর্ট ভেক্টর মেশিন প্রশিক্ষণ এলগোরিদম সেটটির উপাত্তসমূহের উপর প্রশিক্ষিত হয়ে এমন একটি মডেল তৈরী করবে যা কোন নতুন উপাত্তকে উক্ত দুইটি শ্রেণির যেকোন একটির সদস্য হিসেবে চিহ্নিত করবে। যদিও প্রক্রিয়াটি এসভিএম-কে একটি সম্ভাব্যতাবিহীন রৈখিক দ্বি-শ্রেনীবিভাজক এলগোরিদম হিসেবে প্রতিষ্ঠিত করে তবুও কিছু পদ্ধতি যেমন প্লাট স্কেলিং (Platt scaling) এর মাধ্যমে এসভিএম-কে সম্ভাব্যতাভিত্তিক বিভাজনের ক্ষেত্রেও ব্যবহারযোগ্য করে। একটি এসভিএম মডেল চিহ্নিত প্রশিক্ষণ উপাত্তদেরকে একটি বহুমাত্রিক স্থানে বিন্দু হিসেবে উপস্থাপন করে এমন একটি রেখা বা অধিতল খুজে বের করে যার থেকে দুইটি শ্রেণীর উপাত্তদের মধ্যকার দূরত্ব সর্বোচ্চ হয়। মডেলটি নতুন অচিহ্নিত উপাত্তদের সেই একই স্থানে বিন্দু হিসেবে উপস্থাপন করে পূর্বের খুজে পাওয়া রেখার বা অধিতলের কোন পার্শ্বে বিন্দুটির অবস্থান তার ভিত্তিতে উপাত্তটিকে শ্রেণিবিভাগ করে।
সরলরৈখিক বিভাজনের পাশাপাশি সাপোর্ট ভেক্টর মেশিনে কার্নেল ট্রিক ব্যবহার করে বক্ররৈখিক শ্রেণিবিভাগও করা যায়। কার্নেল ট্রিক ইনপুট উপাত্তসমূহকে এমন একটি উচ্চতর মাত্রার স্থানাংক ব্যবস্থায় নিয়ে যায় যেখানে তাদের রৈখিক বিভাজন করা সম্ভব হয়।
অচিহ্নিত উপাত্তসমূহের ক্ষেত্রে সুপারভাইজড লার্নিং সম্ভবপর নয়। এক্ষেত্রে আনসুপারভাইজড লার্নিং ব্যবহার করতে হয় যেখানে উপাত্তসমূহকে বহুমাত্রিক তলে তাদের ঘনত্বের ভিত্তিতে গুচ্ছবদ্ধ করে তাদের শ্রেনি চিহ্নিত করতে হয়। অচিহ্নিত তথ্য চিহ্নিত করার জন্য সাপোর্ট ভেক্টর মেশিনের পরিসংখ্যান ব্যবহার করে Hava Siegelmann ও Vladimir Vapnik "সাপোর্ট ভেক্টর ক্লাস্টারিং" নামের এলগোরিদম প্রচলন করেছেন।
অনুপ্রেরণা
থাম্ব|চিত্রে দেখানো হচ্ছে কীভাবে সাপোর্ট ভেক্টর মেশিন দ্বিমাত্রিক স্থানে একটি দুই শ্রেণিতে বিভাজক অধিতল গ্রহণ করবে। H1 অধিতল পূর্ণ বিভাজক নয়, H2 স্বল্প ব্যাবধি পূর্ণ বিভাজক অধিতল এবং H3 সর্বোচ্চ ব্যাবধি পূর্ণ বিভাজক অধিতল। মেশিন লার্নিংয়ে উপাত্ত শ্রেণিবিভাগ করা একটি সাধারণ ক্রিয়া। ধরি কিছু উপাত্ত দেওয়া আছে যাদের প্রত্যেকে দুইটি শ্রেণির যেকোন একটির সদস্য এবং লক্ষ্য হলো কোন নতুন উপাত্তকে সঠিকভাবে ওই দুইটি শ্রেণির কোনটির সদস্য তা নিরুপণ করা। সাপোর্ট ভেকটর মেশিনের ক্ষেত্রে, একটি উপাত্তকে দেখা হয় একটি n-মাত্রিক অবস্থান ভেক্টর হিসেবে এবং এমন উপাত্তসমূহের সাপেক্ষে একটি n-মাত্রিক বিভাজক অধিতল খুজে বের করা যায় কিনা তাই দেখা হয়। একে বলে সরলরৈখিক শ্রেণিবিভাগ। যদি এরকম একাধিক বিভাজক অধিতল থাকে তবে এদের মধ্যে যে অধিতলটির থেকে যেকোন শ্রেণীর সবচেয়ে নিকটবর্তি উপাত্তটির দূরত্ব সর্বোচ্চ সেই অধিতলটিই গ্রহণ করা হয়। যদি এমন অধিতল থেকে থাকে তবে তাকে সর্বোচ্চ ব্যাবধি অধিতল বলে এবং যদি কোন শ্রেণিবিভাজক এটিকে ব্যবহার করে তবে তাকে সর্বোচ্চ ব্যাবধি শেণিবিভাজক বলে। সাপোর্ট ভেক্টর মেশিন এরকম একটি সর্বোচ্চ ব্যাবধি শ্রেণিবিভাজক।
সংজ্ঞা
সাপোর্ট ভেক্টর মেশিন বহুমাত্রিক বা অসীমমাত্রিক স্থানে এমন একটি অধিতল বা অধিতলসমূহের সেট তৈরী করে যা শ্রেণিবিভাজনে, রৈখিক প্রতিক্রিয়া নিরূপনে বা অন্যান্য উদ্দেশ্য যেমন অস্বাভাবিক উপাত্ত স্নাক্তকরণের কাজে ব্যবহৃত হয়। সহজজ্ঞানে, অধিতল দ্বারা একটি ভালো বিভাজন সম্পন্ন হবে যদি অধিতলটি থেকে সবচেয়ে নিকটবর্তী প্রশিক্ষণ উপাত্তটির (যেকোন শ্রেণির) দূরত্ব (ফাংশনাল ডিসটেন্স বা সক্রিয় দূরত্ব নামে পরিচিত) সর্বোচ্চ হয়, কারণ এই দূরত্ব যতই বড় হবে ততই শ্রেণিবিভাজকের সর্বজনীনকৃত ভ্রান্তি (generalization error) কম হবে। যদিও মূল সমস্যাগুলো সীমিত মাত্রার স্থানের জন্য বর্ণিত, প্রায়শ এমন হয় যে বিভাজনের উপাত্তগুলো সেই মাত্রায় সরলরৈখিকভাবে বিভাজনযোগ্য নয়। এজন্য প্রস্তাব করা হয় যে, মূল সমস্যায় সীমিত মাত্রাগুলোকে উচ্চতর মাত্রায় প্রক্ষেপিত হবে এই অনুমানে যেন সেই উচ্চতর মাত্রায় বিভাজন প্রক্রিয়া সহজতর হয়। গণনা যথাযথ পরিমাণ সংক্ষেপিত রাখার জন্য প্রক্ষেপণ পদ্ধতি এমনভাবে পরিকল্পনা করা হয় যেন ইনপুট উপাত্ত ভেক্টরগুলোর ডট গুণন সহজে পরিমাপ করা যায় এবং উপাত্তগুলোকে সমস্যার সাথে সামঞ্জস্যপূর্ণ কোন পারস্পরিক সদৃশতা পরিমাপক ফাংশন বা কার্নেল ফাংশন k(x,y)বেছে নেওয়া হয়। উচ্চতর স্থানে অধিতলগুলোকে কতগুলো বিন্দুর সেট হিসেবে বর্ণনা করা যায়, যে বিন্দুগুলোকে একটি ভেক্টরের সাথে ডট গুণন করলে ধ্রুবক রাশি পাওয়া যায়। অধিতল বর্ণনাকারী ভেক্টরগুলো লম্বভেক্টরের সেট গঠন করে । এই অধিতল বর্ণনাকারী ভেক্টরগুলোকে উপাত্তের ফিচার ভেক্টরগুলোর সাথে যথাযথ প্যারামিটার দ্বারা গুণ করে লিনিয়ার কম্বিনেশন হিসেবে প্রকাশ করা যায়। এই পরামাত্রিক সম্পর্কের সাহায্যে ফিচারস্পেসের বিন্দুগুলোকে অধিতলের মাত্রায় রূপান্তর করা যায়।
ব্যবহার
সাপোর্ট ভেক্টর মেশিন বিভিন্ন বাস্তবধর্মী সমস্যা সমাধানে ব্যবহার করা হয়ঃ
এ এ এ (ভিডিও গেম শিল্প)
২০১০ এর দশকের মাঝামাঝি সময়ে, " এএএ + " শব্দটি এএএ টাইপ গেমগুলি বর্ণনা করতে ব্যবহৃত হয়েছিল, যেগুলি সময়ের সাথে সাথে এমএমওগুএস একটি পরিষেবা (এসএ এ এস) হিসাবে সিজন পাস বা সম্প্রসারণ প্যাক মতো সফটওয়্যার ব্যবহার করে অতিরিক্ত উপার্জন করে। অনুরূপ নির্মাণ "আই আই আই" (ট্রিপল -আই) ইন্ডি গেম সংস্থাগুলির অত্যন্ত উচ্চ মানের কাজের বর্ণনা দেওয়ার জন্যও ব্যবহৃত হয়েছে।
ইতিহাস
"এএএ" শব্দটি ১৯৯০ এর দশকের শেষদিকে ব্যবহার করা শুরু হয়েছিল, যখন কিছু সফটওয়ার সংস্থা মার্কিন যুক্তরাষ্ট্রে গেমিং কনভেনশনে এই অভিব্যক্তিটি ব্যবহার শুরু করে।
ভিডিও গেম কনসোলের সপ্তম প্রজন্মের দ্বারা (২০০০ এর দশকের শেষের দিকে) এক্সবক্স ৩৬০ বা প্লেস্টেশন ৩ গেম কনসোলগুলিতে এএএ গেম বিকাশ সাধারণত একটি নতুন গেমের জন্য কয়েক মিলিয়ন ডলার (১৫ ডলার থেকে ২০ মিলিয়ন ডলার) কম দামে ব্যয় করে, যার কয়েকটি সিক্যুয়াল রয়েছে এমনকি উচ্চতর মোট বাজেট - উদাহরণস্বরূপ হ্যালো 3 এর ব্যয় হয়েছে ৩০ মিলিয়ন ডলার এবং বিপণন বাজেট ৪০মিলিয়ন ডলার। ইএ গেমসের জন্য প্রকাশিত একটি হোয়াইটপেপার অনুসারে (ডাইস ইউরোপ) সপ্তম প্রজন্ম এএএ স্তর স্তরের শিরোনাম তৈরির ভিডিও গেমগুলির সংখ্যায় একটি সংকোচনের ঘটনা দেখেছিল, যার আনুমানিক ১২৫ থেকে প্রায় ২৫ টি হ্রাস পেয়েছে, তবে মোটামুটিভাবে চারগুণ বৃদ্ধি পেয়েছে গেম বিকাশের জন্য প্রয়োজনীয় কর্মীদের মধ্যে।
সপ্তম প্রজন্মের সময়, এএএ ("ব্লকবাস্টার") গেমগুলির উচ্চ-প্রোফাইল ফিল্মগুলির অনুরূপ পর্যায়ে বিপণন ছিল, টেলিভিশন, বিলবোর্ড এবং সংবাদপত্রের বিজ্ঞাপন সহ; ঝুঁকি হ্রাস করার জন্য সিক্যুয়াল, রিবুটগুলি এবং তেমনিভাবে ফ্র্যাঞ্চাইজড আইপি- তেও একই পরিমাণ বাড়ানো নির্ভরতা দেখা গেছে। প্রজন্মের শেষে ব্যয় শত মিলিয়ন মিলিয়ন ডলার হিসাবে বেড়েছে - গ্র্যান্ড থেফট অটো ৫ এর আনুমানিক ব্যয় প্রায় ২৬৫ মিলিয়ন ডলার। একই শর্তগুলি বিকাশের বর্ণালীটির অন্য প্রান্তেও ইন্ডি গেমের দৃশ্যের বৃদ্ধি ঘটিয়েছে, যেখানে কম ব্যয় উদ্ভাবন এবং ঝুঁকি গ্রহণকে সক্ষম করে।
অষ্টম প্রজন্মের ভিডিও গেম কনসোলের ( প্লেস্টেশন ৪, এক্সবক্স ওয়ান, উইআই ইউ ) ব্যয় এবং কর্মীদের আরও বৃদ্ধি পেয়েছিল - ইউবিসফটে এএএ গেম ডেভেলপমেন্টে একাধিক অবস্থান এবং দেশগুলিতে বিভক্ত ওপেন ওয়ার্ল্ড গেমের ৪০০ থেকে ৬০০ ব্যক্তিকে জড়িত করে।
আই আই আই
" আই আই আই" ( ট্রিপল -আই ) স্বতন্ত্রভাবে অর্থায়িত ("ইন্ডি") গেমগুলি উল্লেখ করা হয় যা তাদের ক্ষেত্রে একতৃত্ত মানের স্তরের সাথে মিলিত হয়; অর্থাৎ, ইনডি গেমগুলির তুলনামূলকভাবে বেশি বাজেট, সুযোগ এবং উচ্চাকাঙ্ক্ষা রয়েছে।
নদিয়া জেলা
নদিয়া জেলা বা নদীয়া জেলা (পূর্বনাম নবদ্বীপ জেলা) ভারতে অবস্থিত পশ্চিমবঙ্গের প্রেসিডেন্সি বিভাগের একটি জেলা। এই জেলার উত্তর-পশ্চিমে ও উত্তরে মুর্শিদাবাদ জেলা; পূর্ব সীমান্তে বাংলাদেশের খুলনা বিভাগ, দক্ষিণ-পূর্বে ও দক্ষিণে উত্তর চব্বিশ পরগনা জেলা এবং পশ্চিমে হুগলি ও পূর্ব বর্ধমান জেলা অবস্থিত।
নদিয়া একটি ঐতিহাসিক অঞ্চল। ১৭৮৭ সালে ব্রিটিশ ইস্ট ইন্ডিয়া কোম্পানির রাজত্বকালে জেলা হিসেবে নদিয়ার আত্মপ্রকাশ। সে সময় বর্তমান হুগলি ও উত্তর ২৪ পরগনা জেলার কিছু অংশ এই জেলার অন্তর্ভুক্ত ছিল। ১৯৪৭ সালের ১৫ আগস্ট সাময়িকভাবে এই জেলা পাকিস্তান রাষ্ট্রের অন্তর্ভুক্ত হয়। তিন দিন বাদে ১৮ আগস্ট কিয়দংশ বাদে নদিয়া পুনরায় ভারত অধিরাজ্যের অন্তর্ভুক্ত হয়। ১৯৪৮ সালের ২৩ ফেব্রুয়ারি নদিয়া জেলা তার বর্তমান রূপটি লাভ করে। ১৯৪৭ সালে সাময়িকভাবে জেলার নামকরণ নবদ্বীপ করা হলেও অনতিবিলম্বেই সেই নামকরণ বাতিল হয়।
নদিয়া মূলত একটি কৃষিপ্রধান জেলা। স্বাধীনতার পর বিধানচন্দ্র রায়ের উদ্যোগে কল্যাণী নগরীকে কেন্দ্র করে একটি শিল্পাঞ্চল গড়ে উঠেছে এই জেলায়। এছাড়া ক্ষুদ্র, মাঝারি ও কুটির শিল্পেও এই জেলার বিশেষ খ্যাতি রয়েছে। বাঙালি হিন্দু সমাজে নদিয়া জেলা গৌড়ীয় বৈষ্ণব আন্দোলনের প্রাণপুরুষ চৈতন্য মহাপ্রভুর স্মৃতিবিজড়িত।
নামকরণ
নদিয়া নামের উৎস সম্বন্ধে নানা ধারণা প্রচলিত আছে। নদিয়া ও নবদ্বীপ এই দুটি নামই এই জনপদে প্রচলিত। এই স্থান বহু বার বৈদেশিক আক্রমণের শিকার হয়েছে, যার ফলে উচ্চারণের বিকৃতির মাধ্যমে নদিয়া ও নবদ্বীপ সম্পর্কযুক্ত হতে পারত, যদিও তা হয় নি। নদিয়ার নামকরণ প্রসঙ্গে কান্তিচন্দ্র রাঢ়ী একটি কিংবদন্তির উল্লেখ করেছেন। তিনি লিখেছেন যে,
ভাগীরথী তীরস্থ নবসৃষ্ট চরভূমিতে এক তান্ত্রিক প্রতিদিন সন্ধ্যায় ন’টি দিয়া (প্রদীপ) জ্বালিয়ে তন্ত্র-সাধনা করতেন। দূর থেকে দেখে লোকে এই দ্বীপটিকে ন’দিয়ার চর বলত। আর সেই থেকেই নাকি লোকমুখে ‘নদিয়া’ নামের প্রচলন করে।